CELEX: 52015JC0032
Language: lv
Date: 2015-08-27 00:00:00
Title: EIROPAS KOMISIJAS UN EIROPAS SAVIENĪBAS AUGSTĀS PĀRSTĀVES ĀRLIETĀS UN DROŠĪBAS POLITIKAS JAUTĀJUMOS KOPĪGS LĒMUMS par Eiropas Savienības dalību dažādās sadarbības organizācijās terorisma novēršanai un apkarošana

EIROPAS KOMISIJA
            Briselē, 27.8.2015
            JOIN(2015) 32 final
            EIROPAS KOMISIJAS UN EIROPAS SAVIENĪBAS AUGSTĀS PĀRSTĀVES ĀRLIETĀS UN DROŠĪBAS POLITIKAS JAUTĀJUMOS KOPĪGS LĒMUMS
            par Eiropas Savienības dalību dažādās sadarbības organizācijās terorisma novēršanai un apkarošana
            
               
         
         
            
               EIROPAS KOMISIJAS UN EIROPAS SAVIENĪBAS AUGSTĀS PĀRSTĀVES ĀRLIETĀS UN DROŠĪBAS POLITIKAS JAUTĀJUMOS KOPĪGS LĒMUMS
            
            
               par Eiropas Savienības dalību dažādās sadarbības organizācijās terorisma novēršanai un apkarošana
            
            
               EIROPAS KOMISIJA UN EIROPAS SAVIENĪBAS AUGSTĀ PĀRSTĀVE ĀRLIETĀS UN DROŠĪBAS POLITIKAS JAUTĀJUMOS,
            
            
               ņemot vērā Līgumu par Eiropas Savienību un jo īpaši tā 17. panta 1. punktu un 27. panta 2. punktu,
            
            
               tā kā:
            
            
               (1)Globālais terorisma apkarošanas forums ir daudzpusējs forums, kura mērķis ir stiprināt starptautisko sadarbību terorisma apkarošanas jomā un kurā iesaistītie dalībnieki apspriež vajadzību mobilizēt zinātību, resursus un iniciatīvas, lai efektīvāk apkarotu terorismu. Izmantojot šo ietvaru, dalībnieki izveidoja specializētas starptautiskas struktūras, kuru mērķis ir risināt vardarbīga ekstrēmisma novēršanas un apkarošanas jautājumus: izcilības centru cīņai pret vardarbīgu ekstrēmismu "Hedayah", Starptautisko Tiesību un tiesiskuma institūtu un Globālo kopienu iesaistes un noturības fondu.
            
            
               (2)Izcilības centrs cīņai pret vardarbīgu ekstrēmismu "Hedayah" tika izveidots, reaģējot uz konstatēto nepieciešamību izveidot neatkarīgu, daudzpusēju centru mācībām, dialogam, sadarbībai un pētniecībai, lai pretotos vardarbīgam ekstrēmismam visās tā formās un izpausmēs un apvienotu ekspertus, zinātību un pieredzi no visas pasaules.
            
            
               (3)Starptautiskā Tiesību un tiesiskuma institūta misija ir nodrošināt tiesiskumā balstītu apmācību likumdevējiem, policijai, prokuroriem, tiesnešiem, korekcijas amatpersonām un citām tieslietu nozares ieinteresētajām personām par to, kā novērst terorismu un ar to saistītas noziedzīgas pārrobežu darbības, stiprināt krimināltiesību sistēmas un veidot reģionālo tiesu iestāžu, policijas un citu tieslietu speciālistu tīklus, lai veicinātu tiesiskumu, drošību un cilvēktiesības. Tas darbojas arī kā forums līdzīgām darbībām tādiem sadarbības partneriem kā, piemēram, inter alia, Apvienoto Nāciju Organizācijas Narkotiku un noziedzības apkarošanas birojam, ANO Terorisma apkarošanas izpilddirektorātam, Globālajam terorisma apkarošanas forumam. 
            
            
               (4)Globālais kopienu iesaistes un noturības fonds tika izveidots Globālā terorisma apkarošanas foruma ietvaros, lai atbalstītu valdību un sabiedrisko organizāciju pašreizējos un turpmākos centienus papildinošā veidā vērsties pret vardarbīgu ekstrēmismu un veicināt noturību pret vardarbīgu ekstrēmistu programmām. Fonda mērķis ir atbalstīt vietējās kopienas līmeņa iniciatīvas vardarbīga ekstrēmisma apkarošanā. 
            
            
               (5)Eiropas Savienība kā Globālā terorisma apkarošanas foruma dibinātāja un esot cieši iesaistīta izcilības centra cīņai pret vardarbīgu ekstrēmismu "Hedayah", Starptautiskā Tiesību un tiesiskuma institūta un Globālā kopienu iesaistes un noturības fonda dibināšanā, uzskata šīs struktūras par centrāli nozīmīgām savos starptautiskās sadarbības centienos cīņā pret vardarbīgu ekstrēmismu kopumā un jo īpaši pret terorismu.
            
            
               (6)Komisijas 2014. gada 11. augusta Īstenošanas lēmumā, ar ko pieņem stabilitātes un miera veicināšanas instrumenta tematisko stratēģijas dokumentu 2014.–2020. gadam un daudzgadu indikatīvo programmu 2014.–2017. gadam (C(2014) 5607), noteikti ilgtermiņa darbību nosacījumi, lai veiktu konkrētus sadarbības pasākumus starp Savienību un partnervalstīm, kā arī reģioniem, lai apkarotu globālus un starpreģionālus, kā arī iespējamus apdraudējumus, kā paredzēts 5. pantā Regulā (ES) Nr. 230/2014, ar ko izveido stabilitātes un miera veicināšanas instrumentu (
                  1
               ).
            
            
               (7)Stratēģijā, kurā viena no galvenajām noteiktajām prioritātēm ir terorisma apkarošana, Eiropas Savienība aicināta piedalīties vispārējā Eiropas Savienības mērķa – veicināt efektīvas daudzpusējas attiecības un prioritāru reģionu sadarbību – sasniegšanā. Atbalsts īpašām terorisma apkarošanas sadarbības programmām, kas izstrādātas Apvienoto Nāciju Organizācijas vai citu tādu daudzpusēju programmu ietvaros kā, piemēram, Globālais terorisma apkarošanas forums, ir skaidri minēts kā viena no iespējām, ko paredz stabilitātes un miera veicināšanas instruments. 
            
            
               (8)Balstoties uz šo stratēģiju, Daudzgadu indikatīvajā programmā 2014.–2017. gadam par prioritāti noteikta daudzpusējas terorisma apkarošanas sadarbības veicināšana, jo īpaši ANO un Globālā terorisma apkarošanas foruma ietvaros, kā arī atbalsts globālai iesaistei un dialogam par terorisma novēršanu un vardarbīga ekstrēmisma apkarošanu, tostarp iesaistot daudzpusējas iniciatīvas, valdības, pilsoniskās sabiedrības organizācijas un vietējās kopienas.
            
            
               (9)Ar Starptautiskā tiesību un tiesiskuma institūta starpniecību saskaņā ar Komisijas Īstenošanas lēmumu, ar ko pieņem gada rīcības programmu 2013. gadam (C(2013) 4599), Komisija finansē darbības, kas saistītas ar terorisma apkarošanas jautājumiem krimināltiesību sistēmās Tuvajos Austrumos un Ziemeļāfrikā, jo tai piemīt zinātība un pilnvaras veicināt tiesiskumā balstītu krimināltiesību sistēmas reformu. 
            
            
               (10)Komisijas Īstenošanas lēmumā, ar ko pieņem gada rīcības programmu 2014. gadam (C(2014) 5647), Komisija nolēma, ka tā piedalīsies izcilības centra cīņai pret vardarbīgu ekstrēmismu "Hedayah" un Globālā kopienu iesaistes un noturības fonda darbā. Saskaņā ar šo lēmumu Komisija ir nodrošinājusi dotācijas gan izcilības centram cīņai pret vardarbīgu ekstrēmismu "Hedayah", gan Globālo kopienu iesaistes un noturības fondam ar mērķi sīkāk sadalīt dotācijas, lai finansētu vietējā līmeņa iniciatīvas par vardarbīga ekstrēmisma apkarošanu visā pasaulē, izmantojot minēto divu struktūru starptautisko zinātību un daudzpusējo raksturu. Turklāt tajā pašā lēmumā noteikts, ka Komisija piedalīsies Globālo kopienu iesaistes un noturības fonda valdē. 
            
            
               (11)Šī pieeja tika apstiprināta un atbalsts tai atkārtoti tika pausts Padomes secinājumos par terorisma apkarošanu (2015. gada 9. februāris)
                  2
               , kuros Padome inter alia pauda atzinību tam, lai “atbalstītu starptautiskas iniciatīvas radikalizācijas un terorisma apkarošanai, piemēram, pirmo izcilības centru cīņai pret vardarbīgu ekstrēmismu (“Hedayah”), kas atrodas Abū Dabī, un Globālo kopienu iesaistes un noturības fondu (GCERF) Ženēvā [..].” 
            
            
               (12)Padome norādījusi arī, ka "ES vēl vairāk iesaistīsies Globālajā terorisma apkarošanas forumā (GCTF), tostarp aktīvi virzot tādas GCTF iedvesmotas iniciatīvas kā "Hedayah" Abū Dabī, Globālais kopienu iesaistes un noturības fonds (GCERF) un Starptautiskais Tiesību un tiesiskuma institūts Maltā." Tas tika uzsvērts arī valstu vai to valdību vadītāju 2015. gada 12. februāra paziņojumā, ko izdevuši Eiropadomes locekļi un kurā norādīts, ka vajadzīga ilgtspējīga un saskaņota sadarbība ar Apvienoto Nāciju Organizāciju un Globālā terorisma apkarošanas forumu, kā arī ar attiecīgajām reģionālajām iniciatīvām.
            
            
               (13)Savās pamatnostādnēs "Par Komisijas dalību privāttiesību subjektos", kas pievienotas 2004. gada 4. augusta Lēmumam C(2004) 2958, Komisija ir noteikusi vispārīgo noteikumu par tās nepiedalīšanos privāttiesību subjektos. 
            
            
               (14)Noteikums tika pieņemts, ņemot vērā nopietno risku, kas saistīts ar šādu līdzdalību, proti, risks, kas saistīts ar Komisijas reputāciju, finansiālais risks, iespējamais interešu konflikts attiecīgajiem ierēdņiem, finanšu procedūru iespējama ļaunprātīga izmantošana, nepotisms un patronāža, pieņemot darbā attiecīgo struktūru personālu, ierobežotas izvēles un neefektivitātes risks, kā arī negodīgas konkurences risks attiecībā uz citiem pakalpojumu sniedzējiem. 
            
         
         
            
               (15)Tomēr Komisija saglabā iespēju atkāpties no šā vispārējā noteikuma ārkārtējās situācijās, ja pierādījumi liecina, ka līdzdalība ir ārkārtīgi svarīga. Šādas atkāpes gadījumā Komisijai būtu jāņem vērā noteikti vispārīgi kritēriji, paturot prātā attiecīgās struktūras būtību un mērķi. 
            
            
               (16)Attiecībā uz starptautiskās sadarbības struktūrām, kurās Komisijas partneri būtu dalībvalstis un trešās valstis, jebkādai Komisijas līdzdalībai jābūt pamatotai ar ārkārtīgi svarīgām politiskām interesēm. Ņemot vērā šo struktūru daļējo starpvaldību raksturu, ciešu līdzdalību to lēmumu pieņemšanas struktūrās varētu apsvērt, ja šāda līdzdalība atbilst pamatnostādņu (C(2004) 2958) 4. panta a) punktam. 
            
            
               (17)Lai apstiprinātu konsekventu Eiropas Komisijas apņemšanos sekmēt izcilības centra cīņai pret vardarbīgu ekstrēmismu "Hedayah", Starptautiskā Tiesību un tiesiskuma institūta un Globālā kopienu iesaistes un noturības fonda darbību atbilstoši Eiropas Savienības daudzpusējai pieejai terorisma apkarošanas jomā un saskaņā ar "Stabilitātes un miera veicināšanas instrumenta Tematisko stratēģijas dokumentu 2014.–2020. gadam un Daudzgadu indikatīvo programmu 2014.–2017. gadam”, kurā noteikts, ka minētās trīs struktūras ir būtiska daļa no Savienības stratēģijas terorisma apkarošanai un novēršanai visā pasaulē, ir svarīgi, lai Eiropas Savienībai būtu nodrošināta pilnīga līdzdalība minēto organizāciju valdēs. Tas ir nepieciešams arī, lai ietekmētu plānošanu, kā arī – Globālā kopienu iesaistes un noturības fonda gadījumā – lēmumus par šo struktūru finansējumu atbilstoši Eiropas Savienības prioritātēm, un nodrošinātu šo organizāciju darba saskanību un papildināmību gan ar Eiropas Savienības programmām, gan programmām, kurās tā piedalās ar Apvienoto Nāciju Organizācijas starpniecību. Turklāt Padome 2015. gada 9. februāra secinājumos par terorisma apkarošanu aicina Eiropas Savienību pastiprināt sadarbību ar trim iepriekš minētajām organizācijām, un ES izstrādātā stratēģija attiecībā uz terorisma apkarošanu un ārvalstu kaujiniekiem
                  3
               , ko Padome apstiprināja 2014. gada 20. oktobrī un publicēja 2015. gada 16. janvārī, arī aicina Eiropas Savienību piedalīties attiecīgajās Globālā terorisma apkarošanas foruma iniciatīvās. Turklāt minētās struktūras arī ļaus ES sadarboties ar dažādiem partneriem, lai efektīvāk apkarotu terorismu. Attiecībā uz Globālo kopienu iesaistes un noturības fondu piedalīties fonda valdē un iegūt pilnas balsstiesības ir arī Komisijas finansiālajās interesēs, ņemot vērā fonda finanšu un darbības veidu, kā arī tā mērķi pārvaldīt finansējumu. 
            
            
               (18)Jebkuram Komisijas lēmumam par lūgumu piešķirt atkāpi no vispārējā noteikuma par nepiedalīšanos (proti, attiecībā uz pilnu dalību vai dalību ar balsstiesībām) attiecībā uz privāttiesību subjektiem būtu jāatbilst nosacījumiem, kas izklāstīti Lēmumam C(2004) 2958 pievienoto pamatnostādņu 5. un 6. punktā.
            
            
               (19)Ir jāpieņem īpašs Eiropas Komisijas un Savienības Augstās pārstāves ārlietās un drošības politikas jautājumos kopīgs lēmums attiecībā uz Savienības dalību nesen izveidotajā Starptautisko Tiesību un tiesiskuma institūtā, izcilības centrā cīņai pret vardarbīgu ekstrēmismu "Hedayah" un Globālo kopienu iesaistes un noturības fondā,
            
            
               IR NOLĒMUŠAS ŠĀDI. 
            
            
               1. pants
            
            
               Eiropas Savienība piedalīsies šādās organizācijās, kuru mērķis ir terorisma novēršana un apkarošana:
            
            
               –izcilības centrs cīņai pret vardarbīgu ekstrēmismu "Hedayah", Abū Dabī, Apvienotie Arābu Emirāti;
            
            
               –Starptautiskais Tiesību un tiesiskuma institūts, Valeta, Maltas Republika;
            
            
               –Globālais kopienu iesaistes un noturības fonds, Ženēva, Šveice.
            
            
               2. pants
            
            
               Eiropas Komisija un Savienības Augstā pārstāve ārlietās un drošības politikas jautājumos apstiprina pievienoto vēstuļu apmaiņas projektu (I pielikums) kā apliecinošus dokumentus par šo lēmumu, un pieprasa, lai Eiropas Savienībai tiktu piešķirts pilnīga valdes locekļa statuss šādās iestādēs:
            
            
               –izcilības centrā cīņai pret vardarbīgu ekstrēmismu "Hedayah" Abū Dabī, Apvienotajos Arābu Emirātos;
            
            
               –Starptautiskajā Tiesību un tiesiskuma institūtā Valetā, Maltas Republikā;
            
            
               –Globālajā kopienu iesaistes un noturības fondā Ženēvā, Šveicē. 
            
            
               Eiropas Komisijas dalība minētajās struktūrās atbilst pamatnostādnēm, kas izklāstītas Komisijas Lēmumā C(2004)2958.
            
            
               3. pants
            
            
               Eiropas Komisija un Savienības Augstā pārstāve ārlietās un drošības politikas jautājumos apstiprina šim lēmumam pievienoto darba kārtību (I pielikums). 
            
            
               
                  Briselē, 
            
         
         
            
            
                     
                        
                           Komisijas vārdā –
                           
                              Nevens MIMICA
                        
                     
                  
                  
                     
                        
                           Savienības Augstā pārstāve ārlietās un drošības politikas jautājumos
                              Frederika MOGERĪNI
                        
                     
                  
               
         
         
            
                  
                     (1)
                  
                  
                        Eiropas Parlamenta un Padomes Regula (ES) Nr. 230/2014 (2014. gada 11. marts), ar ko izveido stabilitātes un miera veicināšanas instrumentu. OV L 77, 15.3.2014.
                  
               
               
                  
                     (2)
                  
                  
                        Dokuments 6044/15, Padomes 3367. sanāksme, Ārlietu padome, Brisele, 2015. gada 9. februāris
                  
               
               
                  
                     (3)
                  
                  
                        Dokuments 5369/15, “Terorisma apkarošanas stratēģijas izklāsts attiecībā uz Sīriju un Irāku ar īpašu uzsvaru uz ārvalstu kaujiniekiem”, Terorisma (starptautisko aspektu) jautājumu darba grupas 233494. tikšanās, kas notika Briselē, 2015. gada 15. janvārī
                  
               
            
      
    ---documentbreak--- 
      
         
               EIROPAS KOMISIJA
            Briselē, 27.8.2015
            JOIN(2015) 32 final
            PIELIKUMS
            dokumentam
            EIROPAS KOMISIJAS UN EIROPAS SAVIENĪBAS AUGSTĀS PĀRSTĀVES ĀRLIETĀS UN DROŠĪBAS POLITIKAS JAUTĀJUMOS KOPĪGS LĒMUMS
            par Eiropas Savienības dalību dažādās sadarbības organizācijās terorisma novēršanai un apkarošanai
            
               
         
         
            
               I PIELIKUMS: DARBA KĀRTĪBA
            
            
               Attiecībā uz Eiropas Savienības dalību Starptautiskajā Tiesību un tiesiskuma institūtā, izcilības centrā cīņai pret vardarbīgu ekstrēmismu "Hedayah" un Globālajā kopienu iesaistes un noturības fondā ievēro šādu kārtību: 
            
            
               a)Savienības Augstā pārstāve ārlietās un drošības politikas jautājumos / Komisijas priekšsēdētāja vietniece vai viņas pārstāvji (no Eiropas Ārējās darbības dienesta un Komisijas dienestiem) pārstāvēs Eiropas Savienību Starptautisko Tiesību un tiesiskuma institūtā un izcilības centrā cīņai pret vardarbīgu ekstrēmismu "Hedayah". Eiropas Komisija pārstāvēs Eiropas Savienību Globālajā kopienu iesaistes un noturības fondā. 
            
            
            
               Vadošais dienests, kas pārstāv Savienību katrā no trim minētajām struktūrām, rīkos koordinācijas sanāksmes ar visiem attiecīgajiem dienestiem vismaz piecas darba dienas pirms katras trīs minēto struktūru valdes sēdes. 
            
            
            
               b)Jautājumos, kas attiecas uz Komisijas kompetenci, kā arī jautājumos, kam ir darbības un finansiālas sekas, Komisijai jābūt klātesošai un pārstāvētai Starptautiskā Tiesību un tiesiskuma institūta, kā arī izcilības centra cīņai pret vardarbīgu ekstrēmismu "Hedayah" valdes sanāksmēs.
            
            
            
               Saskaņā ar 4. panta a) punktu un 5. panta a) un b)  punktu Komisijas pamatnostādnēs par dalību privāttiesību subjektos (C(2004) 2958) Eiropas Komisijas pārstāvim nav hierarhiskas saiknes ar atbildīgajiem Komisijas dienestiem, kas ir atbildīgi par ES finansējuma piešķiršanu minētajām struktūrām, izņemot, ja ir piemērojams 5. panta d) apakšpunkts, kas attiecas uz iemaksām, kuru summu nosaka ar lēmumu, ko pieņem kolēģija. Turklāt Eiropas Komisijas pārstāvis nav saistīts ar uzaicinājumu iesniegt piedāvājumu publiskās iepirkuma procedūrās, kur piedalās minētās struktūras. 
            
            
            
               c)Jautājumos, kas attiecas uz Augstās pārstāves kompetenci, un jautājumos, kas saistīti ar kopējo ārpolitiku un drošības politiku vai ar stratēģiskiem un politikas jautājumiem, Eiropas Ārējās darbības dienesta pārstāvji ir klātesoši un pārstāvēti Globālā kopienu iesaistes un noturības fonda valdes sanāksmēs.
            
         
         
      
    ---documentbreak--- NA ---documentbreak--- 
      
         
               EIROPAS KOMISIJA
            Briselē, 27.8.2015
            JOIN(2015) 32 final
            PIELIKUMS
            PIELIKUMS
            dokumentam
            Eiropas Komisijas un Eiropas Savienības Augstās pārstāves ārlietās un drošības politikas jautājumos kopīgs lēmums
            par Eiropas Savienības dalību dažādās sadarbības organizācijās terorisma novēršanai un apkarošanai
            
               
         
         
            
               PIELIKUMS
            
            
               VĒSTUĻU APMAIŅA